**Pályázati felhívás**

**Erasmus+**

**Erasmus+ Felsőoktatási munkatársak képzési célú mobilitása (STT)**

# Várjuk azon kollégák jelentkezését, akik szeretnének részt venni a 2023/2024-es tanévben, (2024. július 31-ig megvalósult mobilitás) az Erasmus program keretében rövid távú személyzeti mobilitásban.

# A pályázás előzetes határideje: 2023. december 15.

**A személyzeti mobilitási pályázat célja**

A pályázat célja az, hogy az intézmény adminisztratív munkakörben dolgozó alkalmazottainak képzési célú nemzetközi mobilitását támogassa úgy, hogy a kiutazó a mobilitás során az intézmény egésze számára hasznosítható tapasztalatokat szerezzen, jó gyakorlatokat ismerjen meg. Pályázhat oktató is, amennyiben nem oktatási tevékenység megvalósítását tervezi.

# Támogatható tevékenység

Felsőoktatási munkatársak képzési célú mobilitása (2-60 nap utazás nélkül), amely háromféle támogatási lehetőséget nyújt:

* *Felsőoktatási intézmény munkatársainak mobilitása egy külföldi vállalathoz*

**Cél: tudástranszfer és gyakorlati készségek fejlesztése: szemináriumok, kurzusok, gyakorlati periódus, átirányítás, stb.**

* *Adminisztratív és más nem oktató munkatársak mobilitása egy külföldi partner felsőoktatási intézménynél*

**Cél: tapasztalatszerzés, jó gyakorlatok azonosítása és átvétele, jelenlegi munkakör betöltéséhez szükséges készségek továbbfejlesztése**

* *Oktatók mobilitása egy külföldi partnerintézménynél*

**Cél: képzésben való részvétel**

# Pályázati feltételek

Pályázatot nyújthat be:

* aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);
* aki a Magyar Testnevelési és Sporttudományi Egyetemmel legalább egy éve munkaviszonyban áll (ez alól kiemelten indokolt esetben az az NKI vezetője felmentést adhat);
* a támogatás megítélésekor előnyt élveznek azok az oktatók, akik először részesülnek Erasmus támogatásban, tanszékvezetők, szakfelelősök, és/vagy a nemzetközi képzések fejlesztésénél nagyobb szerepet vállaló kollégák;
* legalább B2-es nyelvvizsgával rendelkezik a célországban használt munkanyelvből;
* a pályázatában megfogalmazott program egybeesik a szervezeti egység és az egyetem nemzetköziesítési célkitűzéseivel.

**További szempontok**

* A küldő intézmény lehet egy ECHE tanúsítvánnyal rendelkező felsőoktatási intézmény vagy bármilyen külföldi „vállalkozás” (a munkaerőpiacon vagy az oktatás, képzés vagy az ifjúság területén aktív privát vagy közintézmény).
* **Konferencia részvétel nem támogatható.**
* A fogadó intézmény országa nem lehet a küldő intézmény országa és a pályázó állandó lakhelye szerinti ország sem.
* A munkatárs a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

# Szükséges dokumentumok

1. Kitöltött pályázati űrlap (a közvetlen munkahelyi vezető által jóváhagyott és a fogadó féllel egyeztetett munkaterv)
2. Mobility Agreement (Staff Mobility for Training)

A Mobility Agreement-et a fogadó intézmény által aláírva és lepecsételve kérjük leadni.

A teljes pályázati anyagot a Nemzetközi Kapcsolatok Igazgatósága (NKI) Központi épület A104-ba várjuk kinyomtatva-aláírva illetve benyújtható elektronikusan is a sztojalovszky.gabriella@tf.hu és a koppa.gyorgyi@tf.hu címekre. A jelentkezést csak hiánytalanul kitöltött jelentkezési lap és leadott pályázati dokumentáció esetén tekintjük érvényesnek. A jelentkezők kiutazásáról az NKI és a Nemzetközi Bizottság dönt a rendelkezésre álló források függvényében.

# A programban részt vevő országok

# Az Európai Unió tagállamai (Ausztria, Belgium, Bulgária, Ciprus, Cseh Köztársaság, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország)

# Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Szerbia, Törökország.

# A támogatás mértéke:

|  |  |  |
| --- | --- | --- |
| **Fogadó ország** | **1-14. nap (napi)** | **15. - nap (napi)** |
| Dánia, Finnország, Izland, Írország, Liechtenstein, Luxemburg, Norvégia, Svédország+ a 14. régió országai:Egyesült Királyság, Feröer-szigetek, Svájc | 170 € | 119 € |
| Ausztria, Belgium, Ciprus, Franciaország,Görögország, Hollandia, Málta, Németország, Olaszország, Portugália, Spanyolország+ az 5. régió országai:Andorra, Monaco, San Marino, Vatikán | 140 € | 98 € |
| Bulgária, Csehország, Észak-Macedónia, Észtország, Horvátország, Lettország, Litvánia,Lengyelország, Románia, Szerbia, Szlovákia, Szlovénia, Magyarország, Törökország | 110 € | 77 € |
| Partnerországokba irányuló mobilitások (ICM) (kivéve az 5. és 14. régió országai) | 180 € | 126 € |

**Utazási támogatás távolság alapján:**

|  |  |  |
| --- | --- | --- |
| **Távolság** | **Összeg normál utazás esetén** | **Összeg****zöld utazási forma esetén** |
| 10–99 km között: | 23 €/résztvevő | NA |
| 100–499 km között: | 180 €/résztvevő | 210 €/résztvevő |
| 500–1999 km között: | 275 €/résztvevő | 320 €/résztvevő |
| 2000–2999 km között: | 360 €/résztvevő | 410 €/résztvevő |
| 3000–3999 km között: | 530 €/résztvevő | 610 €/résztvevő |
| 4000–7999 km között: | 820 €/résztvevő | NA |
| 8000 km vagy annál több: | 1500 €/résztvevő | NA |

**Megjegyzés:**

* A Nemzetközi Kapcsolatok Igazgatósága az oktatók közvetítésével nem foglalkozik.
* A jelentkező oktatók veszik fel a kapcsolatot azzal az intézménnyel, ahová kiutazni szándékoznak.
* **Konferencián való részvételt a program nem támogat.**
* Javasolt pályázott időszak **5 munkanap.** Sikeres pályázat esetében 5 munkanapra garantált a támogatás, hosszabb pályázott időszak esetében a rendelkezésre álló összeg függvényében kaphat a résztvevő további támogatást.
* **A jövőben minden mobilitást befolyásolhatnak külső körülmények (egészségügyi veszélyhelyzet), ezért tisztelettel kérjük, hogy időben tájékozódjanak az út megvalósíthatóságáról és annak körülményéről.**
* A külföldi utazások megvalósíthatók, de csak az adott célország beutazási rendelkezéseinek, továbbá a mindenkor hatályos hazai járványügyi intézkedéseknek és a küldő, illetve fogadó intézmények irányelveinek, valamint a fogadó intézmény fogadókészségének a figyelembevételével. Ez utóbbit kifejezetten javasoljuk megerősíteni és dokumentálni a mobilitás megkezdése előtt.
* **A** **támogatott személyeknek egyrészt az utazásuk megszervezésének megkezdésekor, másrészt közvetlenül a kiutazás előtt tájékozódniuk kell a célország járványügyi helyzetéről, és amennyiben a célországba történő beutazást a hazai hatóságok, illetve a célország hatóságai nem ajánlják, illetve nem engedélyezik, az utazást el kell halasztani.**